บิลลี่ โอแกน

บิลลี่ โอแกน มีชื่อจริงว่า บิลลี่ มิตตกริน โอแกน (เกิด 29 กรกฎาคม พ.ศ. 2509) เป็นนักร้อง, นักแสดง และนักแต่งเพลงชาวไทย

ประวัติ 
บิลลี่ โอแกน เป็นบุตรของ นายวิลเลี่ยม โอแกน (ชาวฟิลิปปินส์) และ นางดวงใจ มิตตกริน โอแกน (ถึงแก่กรรม) มีพี่น้อง 3 คน บิลลี่จบการศึกษาระดับประถมจาก โรงเรียนสมถวิล ราชดำริ ระดับมัธยมต้นจาก โรงเรียนอัสสัมชัญ บางรัก และ โรงเรียนสารสิทธิ์พิทยาลัย ระดับมัธยมปลายจาก โรงเรียนเซนต์ดอมินิก รุ่นที่ 16 บิลลี่เข้าสู่วงการบันเทิงโดยใช้ชื่อในการแสดงว่า “จิตต์ จิตนุกูล” เริ่มต้นจากการเป็นนายแบบ ถ่ายโฆษณา และตัวประกอบในภาพยนตร์ไทยหลายเรื่องในปี พ.ศ. 2528 บิลลี่ได้รับบทนำในภาพยนตร์ของค่าย ไท เอ็นเตอร์เทนเมนต์ เรื่อง “ซึมน้อยหน่อย...กะล่อนมากหน่อย” ในปี พ.ศ. 2528 และเรื่อง “ปลื้ม” ในปี พ.ศ. 2529 คู่กับ เพ็ญพิสุทธิ์ คงสมุทร ทั้ง 2 เรื่องประสบความสำเร็จอย่างสูง หลังจากนั้นบิลลี่ก็มีงานภาพยนตร์ออกมาต่อเนื่อง ในปีต่อมา บิลลี่ได้เข้าร่วมงานกับ จีเอ็มเอ็ม แกรมมี่ ในฐานะพิธีกรรายการโทรทัศน์ และออกผลงานเพลงแรก “บิลลี่ บิลลี่” ในแนวป๊อป ในปี 2530 และค่อย ๆ มีผลงานตามออกมา ปัจจุบันบิลลี่มีผลงานอัลบั้มออกมาแล้วถึง 11 อัลบั้ม 

หลังจากหมดสัญญากับ จีเอ็มเอ็ม แกรมมี่ ในปี 2535 และ คีตา เอ็นเทอร์เทนเมนท์ ในปี 2537 บิลลี่เริ่มแต่งเพลงให้กับอัลบั้มของตนเองตั้งแต่ปี 2539 ในอัลบั้ม “บิลลี่ อาสา” โดยทำงานเป็นผู้บริหาร บริษัท โรงบ่มดนตรี จำกัด มีห้องบันทึกเสียงเป็นของตนเอง และมีธุรกิจผลิตงานเพลงและภาพเคลื่อนไหวสำหรับงานธุรกิจโฆษณาและภาพยนตร์ ในนาม บริษัท ดาราฤกษ์ จำกัด 

ในปี พ.ศ. 2544 บิลลี่เปิดกิจการร้านอาหาร ร้านบ้านเรา ที่ โรงภาพยนตร์ลิโด้ สยามสแควร์ ซอย 3 ชั้น 2  และนอกจากทำงานในวงการเพลงแล้ว บิลลี่เคยทำกิจการส่วนตัว คือ การทำหมูแดดเดียวและเนื้อแดดเดียว ในชื่อ "บิลลี่ บิลลี่" ซึ่งเป็นธุรกิจขายอาหารที่เป็นอาชีพเสริมหลังจากเวลาว่างจากงานเพลงและงานคอนเสิร์ต

ปลายปี พ.ศ. 2551 บิลลี่ทำเพลงอัลบั้มที่ 10 ชื่ออัลบั้ม บิลลี่ เอกซ์โอเอกซ์โอ (Billy XOXO) ซึ่ง XOXO มีความหมายในภาษาอังกฤษคือ Kiss & Hug โดยทำในนามของค่าย ติดดินอินดี้  งานชุดนี้เป็นอัลบั้มเพลงในสไตล์  Rock ที่ผสมผสานกลิ่นอายแบบ Retro ของดนตรีในทศวรรษ 90 ที่มีความหนักแน่นและนุ่มนวล บทเพลงทั้งสิบเพลงในอัลบั้มนี้ เป็นเพลงใหม่ทั้งหมด ที่แต่งโดย บิลลี่ โอแกน อัลบั้มชุดนี้เป็นการทำงานในระบบอินดี้ หรือ Independence คือ ทำงานโดยศิลปินทั้งกระบวนการตั้งแต่การแต่งเพลง บันทึกเสียง และ ดูแลการผลิตจนเสร็จเป็นอัลบั้ม

พ.ศ. 2552 ทั่วโลกประสบปัญหาไข้หวัดใหญ่สายพันธุ์ใหม่ 2009 ซึ่งช่วงแรกใช้ชื่อว่า "ไข้หวัดหมู" ทำให้ธุรกิจหมูแดดเดียวของบิลลี่ได้รับผลกระทบ บิลลี่จึงปรับเปลี่ยนรูปแบบธุรกิจอาหารที่ได้ทำอยู่หันไปทำพิซซ่าโดยใช้ชื่อว่า "Billy's Q Pizza" โดยตัว Q ย่อมาจากคำว่า "Quality" ที่มีความหมายว่า "คุณภาพ" โดยเป็นพิซซ่าสไตล์อิตาเลียน มีสโลแกนว่า "Billy's Q Pizza : Italian Style Lite Pizza" ซึ่งธุรกิจนี้บิลลี่ได้ลงมือทำและขายเองอีกด้วย

ปี พ.ศ. 2553 บิลลี่เริ่มจัดรายการวิทยุร่วมกับ ทูน หิรัญทรัพย์ ที่คลื่น 93.5 HD1 Yes Radio ช่วง Star Palace ทุกวันศุกร์ เวลา 13.00 - 15.00 น.

ปี พ.ศ. 2554 บิลลี่ โอแกน กลับมารับงานแสดงภาพยนตร์อีกครั้งหลังจากห่างหายจากการแสดงภาพยนตร์ไปเป็นเวลาหลายปี กับบทบาทในภาพยนตร์เรื่อง "รัก" เดิมมีกำหนดฉายปลายปี พ.ศ. 2553 แต่มีการเลื่อนกำหนดฉายเป็นต้นปี พ.ศ. 2554  นอกจากจะกลับมารับงานแสดงแล้ว บิลลี่มีข่าวว่ากำลังจะแต่งงานเป็นครั้งที่ 2 กับ นันนภัส ไทยประเสริฐ เป็นพนักงานต้อนรับบนเครื่องบิน โดยได้จัดงานแต่งงานไปเมื่อวันที่ 14 มกราคม 2554 

ตุลาคม พ.ศ. 2554 บิลลี่ โอแกน ออกซิงเกิลใหม่ ชื่อเพลง "เธอมีชู้" โดยอัลบั้มใหม่จะไม่ผลิตเป็นซีดี แต่จะให้จำหน่ายผ่านการดาวน์โหลด

กุมภาพันธ์ พ.ศ. 2556 บิลลี่ โอแกน ได้ออกซิงเกิลเพลง "วันแห่งความรัก" โดยมีศิลปินรับเชิญร่วมร้องด้วยคือ วิยะดา โกมารกุล ณ นคร และปล่อยให้ดาวน์โหลดฟรี เนื่องในโอกาสวันแห่งความรัก 14 กุมภาพันธ์ 

ปี พ.ศ. 2557 บิลลี่ โอแกน กลับมารับงานพิธีกรอีกครั้ง ในรายการ "ณ. จุดนี้" ทาง "ไบรท์ทีวี" ของ บริษัท ไบรท์ ทีวี จำกัด ดิจิตอลทีวี ช่อง 20 รายการเจาะประเด็นดังของสังคม ทุกคืนวันจันทร์-ศุกร์ เวลา 20:20 น. ออกอากาศครั้งแรกเมื่อวันที่ 26 สิงหาคม 2557 จนถึงเมื่อวันที่ 11 กันยายน 2557 เป็นวันที่ บิลลี่ โอแกน ทำหน้าที่พิธีกรรายการ ณ.จุดนี้ เป็นวันสุดท้ายก่อนมีการเปลี่ยนพิธีกรดำเนินรายการ

ในวันที่ 7 กรกฎาคม พ.ศ. 2557 ศาลล้มละลายกลางได้มีคำพิพากษาให้บิลลี่ โอแกน เป็นบุคคลล้มละลาย เนื่องจากการดำเนินธุรกรรมด้านอสังหาริมทรัพย์ ซึ่งประสบกับภาวะขาดทุนต่อเนื่องโดยที่ไม่สามารถผ่อนชำระหนี้ส่วนต่างอันเกิดจากดอกเบี้ยธนาคารได้ตามที่ได้ประมาณการไว้ โดยมีประกาศลงในราชกิจจานุเบกษา ในวันที่ 23 ตุลาคม ปีเดียวกัน แต่เจ้าตัวก็ประกาศว่าไม่ท้อ และจะได้ออกซิงเกิลใหม่ ชื่อ "ล้มละลาย" บอกเล่าชีวิตช่วงนี้ของตนเองด้วย

ปี 2558 ได้จัดรายการวิทยุแบบออนไลน์ ในรายการชื่อ "รอบจักรวาล" ช่อง "บิลลี่ เรดิโอ" ทาง 10GB Radio  ออกอากาศทุกวันจันทร์ พุธ ศุกร์ เวลา 21.00 น. ถึง 22.00 น. เนื้อหารายการเป็นการพูดคุยถึงเหตุการณ์ทั่วไปในปัจจุบัน

9 กรกฎาคม 2563 บิลลี่ โอแกน เปิดตัวอัลบั้มใหม่ Billyoldskool สตูดิโออัลบั้มลำดับที่ 11 ของ บิลลี่ โอแกน จำหน่ายในรูปแบบซีดีและรูปแบบดิจิตอล โดยจัดจำหน่ายผ่านทางเพจเฟสบุ๊คของ บิลลี่ โอแกน สไตล์เพลงในรูปแบบร๊อคที่แฟนเพลงคุ้นเคย

บทบาททางการเมือง 
ในส่วนของบทบาททางการเมืองนั้น บิลลี่เคยลงสมัครสมาชิกสภากรุงเทพมหานคร เขตพระโขนง ในวันที่ 24 มิถุนายน 2549 สังกัดอิสระ แต่ไม่ได้รับเลือก

ชีวิตส่วนตัว 
บิลลี่เคยคบหากับ สิเรียม ภักดีดำรงฤทธิ์ นักแสดง นางแบบ และพิธีกรชาวไทย หลังจากที่ทั้งคู่เคยแสดงภาพยนตร์เรื่อง รักซึมลึก และแสดงคู่กันมาอีก 8 เรื่องจนเกิดความรัก และสมรสในปี 2538 ทั้งสองมีบุตรสาวด้วยกัน 1 คน ชื่อ นนลนีย์ โอแกน ชื่อเล่น นนนี่ ภายหลังทั้งคู่แยกทางกัน 

บิลลี่แต่งงานครั้งที่สองเมื่อปี 2554 กับ นันนภัส ไทยประเสริฐ ชื่อเล่น น้ำฝน ทำอาชีพเป็นพนักงานต้อนรับบนเครื่องบิน (แอร์โฮสเตส) โดยทั้งสองไม่มีบุตรด้วยกัน

ผลงาน

ผลงานเพลง

คาราโอเกะ 
 ปี 2536 - เทปคาราโอเกะ บิลลี่ โอแกน (สังกัดแกรมมี่ บิ๊ก) จัดจำหน่ายเฉพาะเทปคลาสเซ็ท
 ปี 2536 - รวมมิวสิกวิดีโอคาราโอเกะ บิลลี่ โอแกน (สังกัดแกรมมี่ บิ๊ก) จัดจำหน่ายทั้งม้วนวิดีโอและแผ่นเลเซอร์ดิสก์
 ปี 2540 - รวมมิวสิกวิดีโอคาราโอเกะ บิลลี่ โอแกน (สังกัดแกรมมี่ บิ๊ก) จัดจำหน่ายทั้งม้วนวิดีโอและวิดีโอ ซีดี
 ปี 2542 - The Very Best Of บิลลี่ โอแกน (สังกัดแกรมมี่ บิ๊ก) จัดจำหน่ายทั้งม้วนวิดีโอและวิดีโอ ซีดี
 ปี 2547 - อัลบั้ม บิลลี่ เสี่ยว (สังกัดอากูเรคคอร์ด) จัดจำหน่ายเฉพาะวิดีโอ ซีดี
 ปี 2548 - The Best Hits Of Billy (สังกัดแกรมมี่ บิ๊ก) จัดจำหน่ายเฉพาะวิดีโอ ซีดี
 ปี 2548 - อัลบั้ม บิลลี่ เข้มเหมือนเดิม (สังกัดมอร์มิวสิก) จัดจำหน่ายเฉพาะวิดีโอ ซีดี
 ปี 2550 - บิลลี่ โอแกน Written By นิติพงษ์ ห่อนาค (สังกัดแกรมมี่ บิ๊ก) จัดจำหน่ายเฉพาะวิดีโอ ซีดี
 ปี 2553 - Forever Love Hits By Billy (สังกัดแกรมมี่ บิ๊ก) จัดจำหน่ายวิดีโอ ซีดี และ ดีวีดี

เพลงพิเศษ 
 พ.ศ. 2552 เพื่อประเทศไทย
 พ.ศ. 2554 น้ำท่วม ไม่มิดใจ จัดทำขึ้นเพื่ออุทิศให้ผู้ประสบอุทกภัย น้ำท่วมใหญ่
 พ.ศ. 2559 บทเพลงของพ่อ จัดทำขึ้นด้วยสำนึกในพระมหากรุณาธิคุณหาที่สุดมิได้ และแสดงความอาลัยแด่พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร

อัลบั้มพิเศษ 
 ปี 2537 อัลบั้ม บิลลี่ ชุดพิเศษ เพลงฮิตละครดัง
 ปี 2550 อัลบั้ม มนต์เพลงคาราบาว

ภาพยนตร์

ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบก

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีสีช่อง 9

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ไอทีวี

 ละครโทรทัศน์ทั้งหมดด้านล่างนี้ออกอากาศทางช่องวัน 31

 ละครโทรทัศน์ทั้งหมดด้านล่างนี้ออกอากาศทางช่อง PPTV

พิธีกร

คอนเสิร์ต 
 คอนเสิร์ต มือขวาสามัคคี (10 กุมภาพันธ์ 2533)
 คอนเสิร์ต บิลลี่ เข้มล่วงหน้า 1999 (8 ตุลาคม 2533)
 คอนเสิร์ต ร็อกซะให้เข็ด (15 ตุลาคม 2534)
 คอนเสิร์ต ทรงเครื่อง ตอนนายบิลลี่ ภาคโสภาสถาพร (29 สิงหาคม 2535)
 คอนเสิร์ต อังกอร์ For Thank You ตอน ร้องสุดฤทธิ์...ดิ้นสุดเดชด้วยกัน (14 พฤศจิกายน 2535)
 คอนเสิร์ต ปิดทองหลังพระ (25 พฤษภาคม 2539)
 คอนเสิร์ต "วันดวลเพลง" ระหว่างสองศิลปินแห่งชาติ "ชาลี อินทรวิจิตร" - "สุรพล โทณะวณิก" (23 พฤษภาคม 2541)
 คอนเสิร์ต Once in a Life Time (24 มีนาคม 2544)
 คอนเสิร์ต Fat Festival 1 (1 - 2 กันยายน 2544)
 คอนเสิร์ต City of Butterfly (17 พฤษภาคม 2547)
 คอนเสิร์ต ด้วยแสงแห่งรัก The Light of Love (13 กุมภาพันธ์ 2548)
 คอนเสิร์ต อำพลเมืองดีกับบิลลี่เข้ม (19 พฤศจิกายน 2548)
 คอนเสิร์ต เรวัต พุทธินันท์ remembered in tribute concert (14 กรกฎาคม 2550)
 คอนเสิร์ต มนต์เพลงคาราบาว (7 กรกฎาคม 2550)
 คอนเสิร์ต 25 ปี นิติพงษ์ ห่อนาค (26 สิงหาคม 2550)
 คอนเสิร์ต ป้า คนดนตรี คืนชีวิตสู่ธรรมชาติ (13-14 กันยายน 2550)
 คอนเสิร์ต สินเจริญ วงแตก (30 พฤษภาคม 2552)
 คอนเสิร์ต Green Concert#12 Greenwave's The Greatest Songs (26 - 27 กันยายน 2552)
 คอนเสิร์ต Dee Boyd Pop Fest (5-6 ธันวาคม 2552)
 คอนเสิร์ต 25 ปี ไมโคร ร็อก เล็ก เล็ก รีเทิร์น (30 - 31 มกราคม 2553)
 คอนเสิร์ต Ballantine's Impression Tour Presents Gran Turismo Burin Boonvisut And The Old School All Stars Concert (30 ตุลาคม 2553)
 คอนเสิร์ต 40 ปี the legend of the guitar (20-21 พฤศจิกายน 2553)
 คอนเสิร์ต We Are The One Concert (23 กรกฎาคม 2554)
 คอนเสิร์ต The heroes (15 - 16 ตุลาคม 2554)
 คอนเสิร์ต A Special Tribute to Bee Gees (13 พฤษภาคม 2555)
 คอนเสิร์ต เพื่อนช่วยเพื่อน” เพื่อ ดอน สอนระเบียบ (23 มิถุนายน 2555)
 คอนเสิร์ต 35 ปี จรัล มโนเพ็ชร (19 ตุลาคม 2555)
 คอนเสิร์ต Hurt Rocke (12 พฤศจิกายน 2555)
 คอนเสิร์ต มือขวาสามัคคี Reunion (27 - 28 กรกฎาคม 2556)
 คอนเสิร์ต Big Mountain Music Festival 5 (7 - 8 ธันวาคม 2556)
 คอนเสิร์ต Turn Back Time with Tata (22 - 23 มีนาคม 2557)
 คอนเสิร์ต Give Me 5 Concert Rate A (25 ตุลาคม 2557)
 คอนเสิร์ต Yesterday Once More Retro Music Festival (6 ธันวาคม 2557)
 คอนเสิร์ต THE MASTERPIECE 30 ปี นิติพงษ์ ห่อนาค (24 - 25 มกราคม 2558)
 คอนเสิร์ต Window of Memories (11 กุมภาพันธ์ 2558)
 คอนเสิร์ต Music For Friend (21 กุมภาพันธ์ 2558)
 คอนเสิร์ต Long Live The King Of Thailand 2015 (29 พฤศจิกายน 2558)
 คอนเสิร์ต The Legend of The Guitar (30 กรกฎาคม 2559)
 คอนเสิร์ต Rock'n Roll Bangsaen Countdown 2016 (30 ธันวาคม 2559)
 คอนเสิร์ต ทองหล่อเล่นสด Remember (27 พฤษภาคม 2560)
 คอนเสิร์ต ทองหล่อเล่นสด (2 กรกฎาคม 2560)
 คอนเสิร์ต ทำให้หมา หาให้แมว (5 กรกฎาคม 2560)
 คอนเสิร์ต The Legend Music Festival 2017 (11 พฤศจิกายน 2560)
 คอนเสิร์ต ตำนานล้านตลับ (11-22 เมษายน - 24 พฤษภาคม - 3 มิถุนายน 2561)
 คอนเสิร์ต เด็กเทป 2 (14 กรกฎาคม 2561)
 คอนเสิร์ต เพื่อนพ้องร้องเพลงฟลาย (3 พฤศจิกายน 2561)
 คอนเสิร์ต การกุศล ศิลปินไม่ทิ้งกัน 1 (16 ธันวาคม 2561)
 คอนเสิร์ต ระเบิดพลังร็อก (27 กรกฎาคม 2562)
 คอนเสิร์ต Green Concert #22 The Lost Rock Songs (7 - 8 กันยายน 2562)
 คอนเสิร์ต การกุศล ศิลปินไม่ทิ้งกัน 2 (29 กันยายน 2562)
 คอนเสิร์ต ออฟฟิศ fest (23 พฤศจิกายน 2562)
 คอนเสิร์ต The Legend Music Festival 2020 (18 มกราคม 2563)
 คอนเสิร์ต Kita Missing You (21 มีนาคม 2563)
 คอนเสิร์ต การกุศล ศิลปินไม่ทิ้งกัน ครั้งที่ 4 (2 เมษายน 2566)

รางวัล 
 ปี 2535 รางวัลพระราชทานพระสุรัสวดี พระราชทาน “ผู้แสดงนำ ฝ่ายชาย” จากเรื่อง “ยุ่งดะมะด๊อง” 
 ปี 2536 รางวัลพระราชทานพระสุรัสวดี พระราชทาน “เพลงนำภาพยนตร์ยอดเยี่ยม” จากเรื่อง “กองร้อย 501 ริมแดง” 
 ปี 2537 ศิลปินชายเดี่ยวยอดเยี่ยม อัลบั้ม บิลลี่บันลือโลก
 ปี 2537 มิวสิกวิดิโอยอดเยี่ยม อัลบั้ม บิลลี่บันลือโลก
 ปี 2537 รางวัล สำนักงานคณะกรรมการวัฒนธรรมแห่งชาติ เพลงเพื่อเยาวชนดีเด่น อัลบั้ม บิลลี่บันลือโลก
 ปี 2537 เพลงในการบันทึกเสียงยอดเยี่ยม เพลง สวัสดีแร็ปโย่!
 ปี 2539 ศิลปินชายเดี่ยวยอดเยี่ยมสีสันอวอร์ด อัลบั้ม บิลลี่อาสา
 ปี 2540 รางวัลสมาพันธ์ภาพยนตร์แห่งชาติ “ ผู้แสดงสมทบ ฝ่ายชายยอดเยี่ยม” จากเรื่อง “ คนป่วนสายฟ้า”
 ปี 2540 รางวัล Cinemag Spirit Awards ครั้งที่ 2 “ ผู้แสดง สมทบฝ่ายชายยอดเยี่ยม” จากเรื่อง “ คนป่วนสายฟ้า”
 ปี 2544 ศิลปินชายเดี่ยวยอดเยี่ยมสีสันอวอร์ด อัลบั้ม บิลลี่โอพิงค์
 ปี 2548 ศิลปินชายยอดเยี่ยม ประจำปี 2005 นิตยสารแฮมเบอเกอร์

อ้างอิง

แหล่งข้อมูลอื่น 
 
 

ศิลปินสังกัดจีเอ็มเอ็ม แกรมมี่
นักแสดงชายชาวไทย
นักร้องชายชาวไทย
บุคคลจากจังหวัดราชบุรี
พิธีกรชาวไทย
ชาวไทยเชื้อสายฟิลิปปินส์
บุคคลจากโรงเรียนเซนต์ดอมินิก
บุคคลจากโรงเรียนอัสสัมชัญ
พันธมิตรประชาชนเพื่อประชาธิปไตย
ศิลปินที่เป็นแนวร่วมกปปส.
คริสต์ศาสนิกชนนิกายโรมันคาทอลิกชาวไทย